0352.xml
بھارت کی مینز ہاکی ٹیم کے کوچ اپنے عہدے سے مستعفی
نئی دہلی ۔ 21 اکتوبر (اے پی پی) بھارت کی مینز ہاکی ٹیم کے کوچ ٹیری والش معاوضوں کی تنازعہ پر اپنے عہدے سے مستعفی ہو گئے۔ والش کی زیر کوچنگ بھارتی ٹیم نے رواں سال 16 برس بعد ایشین گیمز کی تاریخ میں پہلی بار طلائی تمغہ جیتنے کا اعزاز حاصل کیا تھا۔ والش کا ہاکی انڈیا کے ساتھ معاہدہ رواں سال 19 نومبر کو ختم ہونا تھا لیکن انہوں نے معاوضے کے تنازعہ کے باعث وقت سے پہلے ہی اپنے عہدے سے استعفی دے دیا ہے۔ والش نے اپنے استعفی میں لکھا ہے کہ انہیں بھارت کی سپورٹنگ بیورو کریسی کے ساتھ کام کرنے میں مشکل کا سامنا ہے جس کی وجہ سے انہوں نے اپنا عہدہ چھوڑنے کا فیصلہ کیا ہے۔
APP
21.10.14
0352p.xml
ٹیری والش نے بھارتی ہاکی ٹیم کی کو چنگ سے استعفیٰ دے دیا
نئی دہلی( اسپورٹس ڈیسک) معاوضے کے تنا زع پر ٹیری والش نے بھارتی ہاکی ٹیم کی کو چنگ سے استعفیٰ دے دیا، انھوں نے تین ہفتوں قبل انچیون ایشین گیمز میں بلو شرٹس کو گولڈ میڈل جتوایا تھا ، 60 سالہ آسٹریلوی کوچ نے ڈرامائی انداز میں استعفیٰ دیا ہے ، انھوں نے الزام عائد کیا کہ ملکی اسپورٹس بیوروکریسی کے فیصلے کرنے کے انداز نے اس انتہائی اقدام پر مجبور کیا ، انھوں نے 19 اکتوبر کو اسپورٹس اتھارٹی آف انڈیا کے ڈائریکٹر جنرل جیجی تھامسن کے نام اپنے استعفی میں لکھا کہ بھارتی ہاکی ٹیم کے ہیڈ کوچ کا عہدہ فوری طور پر چھوڑ رہا ہوں۔
express
22.10.14